
Okresný súd Poprad 12C/83/2024 8724204792 29. 05. 2025 JUDr. František Zelený ECLI:SK:OSPP:2025:8724204792.3
ROZSUDOK V MENE SLOVENSKEJ REPUBLIKY Okresný súd Poprad sudcom JUDr. Františkom Zeleným v právnej veci žalobcu: Slovenská televízia a rozhlas, Mlynská dolina, Bratislava - mestská časť Karlova Ves, 845 45, IČO: 56 398 255. proti žalovanému: A. B., nar. XX.XX.XXXX, C. XXX/XX, C. D., o zaplatenie 40,20 eur s prísl., takto rozhodol: I. Žalovaný j e p o v i n n ý zaplatiť žalobcovi sumu vo výške 40,20 eur, čiastku 2,40 eur, všetko na účet žalobcu vedený v D. E., F., č. C. XXXX XXXX XXXX XXXX XXXX VS: 0050428539, všetko do 3 dní od právoplatnosti rozsudku. II. Žalobca má voči žalovanému nárok na náhradu trov konania v rozsahu 100 % s tým, že o výške náhrady rozhodne súd I. inštancie samostatným uznesením po právoplatnosti rozhodnutia, ktorým sa konanie končí. odôvodnenie: 1.Žalobca sa žalobou doručenou súdu dňa 18.11.2024 domáhal, aby zaviazal žalovaného zaplatiť mu 40,20,- eur, úhradu poštových služieb vo výške 2,40,- eur a trovy konania. Žalobu v písomnom podaní odôvodnil tým, že pri kontrole úhrad v zmysle ust. § 8 zák. č. 340/2012 Z. z. zistil, že žalovaný ku dňu podania žaloby nezaplatil úhrady v zmysle zákona za kontrolované obdobie od 1.8.2014 do 31.8.2016. Dlh žalovaného vyčíslil na sumu 23,20,- eur, ktorý pozostáva z 5 neuhradených mesačných predpisov v kontrolovanom období. Pretože dlžnú čiastku žalovaný nezaplatil ani v lehote do 30 dní od náhradného doručenia výzvy zo dňa 24.8.2023, je povinný v zmysle zákona zaplatiť aj pokutu vo výške 17,- eur. 2.Na preukázanie svojich tvrdení predložil výzvu na úhradu nedoplatku, sumár predpisov a platieb a prehľad predpisov spolu s potvrdením Slovenskej pošty, a. s. 3.Súd dňa 25.11.2024 pod sp. zn. 12C 83/2024 – 10 vydal platobný rozkaz, ktorým zaviazal žalovaného uhradiť žalobcovi žalovanú istinu spolu s príslušenstvom a trovami konania. 4.Uznesením zo dňa 18.3. 2025 súd platobný rozkaz zrušil pre jeho nemožnosť doručenia žalovanému do vlastných rúk. 5.Žalovaný sa k veci ústne ani písomne nevyjadril a svoju neprítomnosť na pojednávaní riadne neospravedlnil. 6.Súd na základe vykonaného dokazovania oboznámením listinných dôkazov, a to výzvy na úhradu nedoplatku, sumára predpisov a platieb, prehľadu predpisov spolu s potvrdením Slovenskej pošty, a. s. zistil nasledovný skutkový stav:
7.Listom zo dňa 24.8.2023 žalobca vyzval žalovaného na zaplatenie nedoplatku na úhradách za služby verejnosti v zmysle zák. č. 340/2012 Z.z., v sume 25,60- eur vrátane poštovných služieb s tým, že v prípade neuhradenia nedoplatku v plnej výške do 30 dní si žalobca uplatní svoj nárok na súde spolu s pokutou 17,- eur. Prílohu výzvy predstavoval sumár predpisov a platieb s vyčíslením celkovej výšky predpísaných úhrad 508,16- eur v období rokov 2009 až 2023 a realizovaných platieb vo výške 482,56,eur. s vyčísleným nedoplatkom 25,60,- eur. Podľa poštovej doručenky výzva žalovanému bola doručená dńa 7.9. 2023. Podľa § 30 ods 1,18 zák. č. 157/2024 Z.z. (1)Rozhlas a televízia Slovenska zriadená podľa doterajších predpisov sa ku dňu účinnosti tohto zákona zrušuje. Slovenská televízia a rozhlas sa ku dňu účinnosti tohto zákona stáva právnym nástupcom Rozhlasu a televízie Slovenska a preberá všetky jeho práva a povinnosti ku dňu účinnosti tohto zákona. (18) Výber a vymáhanie úhrady za služby verejnosti poskytované Rozhlasom a televíziou Slovenska v oblasti rozhlasového vysielania a televízneho vysielania (ďalej len "úhrada"), ktorú bol platiteľ úhrady podľa zákona č. 340/2012 Z.z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov v znení účinnom k 30. júnu 2023 povinný zaplatiť do 30. júna 2023, ako aj vymáhanie iných pohľadávok, ktoré vznikli na základe nezaplatenia tejto úhrady, vykonáva odo dňa účinnosti tohto zákona Slovenská televízia a rozhlas podľa zákona č. 340/2012 Z.z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení účinnom do 30. júna 2023; takto vybraté a vymožené úhrady, ako aj vymožené iné pohľadávky sú príjmom Slovenskej televízie a rozhlasu a sú určené na finančné zabezpečenie hlavnej činnosti Slovenskej televízie a rozhlasu. Podľa § 3 ods.1 zákona č. 340/2012 Z.z. Platiteľ úhrady (ďalej len "platiteľ") je a) fyzická osoba, ktorá je evidovaná dodávateľom elektriny 2) v evidencii odberateľov elektriny v domácnosti 3) ako odberateľ elektriny v domácnosti 2) v odbernom mieste, 2) pre spotrebu v byte alebo v rodinnom dome, Podľa § 6 uvedeného zákona (1) Platiteľ podľa § 3 písm. a) platí úhradu 4,64 eura za každý aj začatý kalendárny mesiac. Platiteľ podľa § 3 písm. a), ktorý je evidovaný dodávateľom elektriny v evidencii odberateľov elektriny v domácnosti vo viacerých odberných miestach, platí úhradu len za jedno odberné miesto, ak vznik tejto skutočnosti oznámi a preukáže vyberateľovi úhrady podľa § 9 ods. 6 písm. c). (2) Nárok na platenie úhrady len za jedno odberné miesto podľa odseku 1 vzniká od prvého dňa kalendárneho mesiaca nasledujúceho po kalendárnom mesiaci, v ktorom platiteľ podľa § 3 písm. a) oznámil a preukázal vznik skutočnosti podľa odseku 1. Podľa § 9 uvedeného zákona (1) Vyberateľ úhrady na účely výberu úhrady a kontroly platenia úhrady vedie evidenciu platiteľov. Evidencia platiteľov obsahuje dátum vzniku, zmeny a zániku povinnosti platiť úhradu, a ak ide o platiteľa podľa a) § 3 písm. a), meno, priezvisko, trvalý pobyt, adresu odberného miesta, číslo sústredeného inkasa platieb obyvateľstva, ak platí úhradu prostredníctvom poštového podniku, číslo odberného miesta, adresu na doručovanie písomností, skutočnosti podľa § 5 ods. 1, § 6 ods. 1 druhej vety a rodné číslo, ak je platiteľ oslobodený od povinnosti platiť úhradu podľa § 5 ods. 1, Podľa § 10 uvedeného zákona (1) Platiteľ, ktorý nezaplatí úhradu podľa § 7, je v omeškaní so zaplatením úhrady. (2) Ak vyberateľ úhrady zistí, že platiteľ je v omeškaní so zaplatením úhrady, je povinný ho písomne vyzvať do 60 dní od zistenia tejto skutočnosti na zaplatenie tejto úhrady a na zaplatenie poštových sadzieb 23) súvisiacich s odoslaním výzvy na zaplatenie úhrady. (3) Ak platiteľ podľa § 3 písm. a) nezaplatí úhradu a poštové sadzby v lehote do 30 dní od doručenia výzvy podľa odseku 2, platiteľ je povinný zaplatiť vyberateľovi úhrady aj pokutu 17 eur.
Podľa § 121 ods. 3 O.z. (3) Príslušenstvom pohľadávky sú úroky, úroky z omeškania, poplatok z omeškania a náklady spojené s jej uplatnením. 8.S poukazom na vyššie uvedené skutočnosti a citované zákonné ustanovenia mal súd preukázané, že žaloba je dôvodná. Žalobca u žalovaného evidoval nedoplatok na platbách ku dňu 29.6.2023 vo výške 23,20,- eur, na čo upozornil žalovaného listom zo dňa 24.8.2023. V stanovenej lehote žalovaný platbu nezrealizoval. Pretože žalovaný nedoplatok na platbách neuhradil ani dodatočne na výzvu, žalobcovi vznikol nárok na zaplatenie nedoplatku a uplatnenie si pokuty v paušálnej výške 17,- eur a nákladov spojených s uplatnením pohľadávky predstavujúcich zaplatené poštovné 2,40,- eur. 9.O trovách konania súd rozhodol podľa § 255 a 262 CSP. Žalobca bol v konaní plne úspešnou stranou. O výške náhrady rozhodne súd I. inštancie samostatným uznesením po právoplatnosti rozhodnutia, ktorým sa konanie končí. Poučenie: Proti tomuto rozsudku je možné podať odvolanie do 15 dní od doručenia rozsudku na tunajšom súde vo dvoch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že neboli splnené procesné podmienky, súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, rozhodoval vylúčený sudca alebo nesprávne obsadený súd, konanie má inú vadu, ktorá mohla mať za následok nesprávne rozhodnutie vo veci, súd prvej inštancie nevykonal navrhnuté dôkazy, potrebné na zistenie rozhodujúcich skutočností, súd prvej inštancie dospel na základe vykonaných dôkazov k nesprávnym skutkovým zisteniam, zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak sa týkajú procesných podmienok, sa týkajú vylúčenia sudcu alebo nesprávneho obsadenia súdu, má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo ich odvolateľ bez svojej viny nemohol uplatniť v konaní pred súdom prvej inštancie. Ak žalovaný dobrovoľne nesplní, čo mu ukladá vykonateľné rozhodnutie, žalobca môže podať návrh na vykonanie exekúcie podľa Exekučného poriadku.

